KIRJALLINEN KYSYMYS E-1274/00

esittäjä(t): Camilo Nogueira Román (Verts/ALE) neuvostolle

(27. huhtikuuta 2000)

Aihe: Tiedot venäläisten hirmuteoista Teteniassa

Tiedotusvälineissä 30. maaliskuuta 2000 esitettyjen tietojen mukaan Venäjän Amnesty International on äskettäin esittänyt eloonjääneiden lausuntoihin perustuvia syytöksiä Teteniassa tapahtuneista sattumanvaraisista teloituksista, kidutuksesta, naisten ja miesten raiskauksista ja mielivaltaisesta siviilien ja pakolaisten pommittamisesta. Järjestö on verrannut nykyisiä rikoksia Stalinin ajan pahimpiin hirmutekoihin.

Tietääkö Euroopan unioni näistä syytteistä ja vahvistaako se ne? Mihin erityistoimiin se aikoo ryhtyä tämän murhenäytelmän estämiseksi?

Vastaus

(29. syyskuuta 2000)

Neuvosto on täysin tietoinen Amnesty Internationalin esittämistä syytteistä ja suhtautuu niihin asian vaatimalla vakavuudella. Puheenjohtajavaltio on vastaanottanut kirjeen 29 valtioista riippumattoman järjestön muodostamalta ryhmältä, jonka puheenjohtajana Amnesty International toimii. Kirjeessä esitetään yksityiskohtainen luettelo oletetuista Venäjän joukkojen ihmisoikeusrikkomuksista Teteniassa. Puheenjohtajavaltio vastasi 17. toukokuuta 2000 valtioista riippumattomien järjestöjen ryhmälle kaikkien jäsenvaltioiden puolesta. Toisinto alkuperäisestä kirjeestä ja puheenjohtajavaltion vastauksesta ovat tämän vastauksen liitteenä.

Kuten aikaisemmissakin vastauksissa parlamentin jäsenten esittämiin kysymyksiin on painotettu, neuvosto ja unionin jäsenvaltiot ovat toimineet päättäväisesti eri tahoilla edistääkseen konfliktin rauhanomaista ratkaisua. Neuvosto on myös jatkuvasti suoraan tuominnut oletetut ihmisoikeusrikkomukset Teteniassa.

Ministerit tapasivat ulkoasiainministeri Igor Ivanovin Euroopan neuvostossa, kun Irlanti oli puheenjohtaja, ja ilmaisivat tälle huolestuneisuutensa. Ministerit seuraavat edelleen erittäin tarkoin Tetenian tapahtumia ja raportoivat niistä suosituksen 1456 24 kohdan mukaisesti parlamentaariselle yleiskokoukselle. YK:n ihmisoikeuskomissiossa Genevessä EU ehdotti Teteniaa koskevaa julkilausumaa, joka hyväksyttiin 25. huhtikuuta 56. istunnossa 2000. EU on jälleen ottanut Teteniaa koskevan kysymyksen esiin 29. toukokuuta Venäjän kanssa pidettävässä huippukokouksessa.

Kyseisen yhteisen painostuksen voidaan nähdä tuottaneen joitakin todistettavia tuloksia. Presidentti Vladimir Putin lupasi 13. huhtikuuta 2000 antamassaan lausunnossa, että kaikki todisteet Venäjän federaation Pohjois-Kaukasian alueella suorittaman terrorismin vastaisen operaation aikana tapahtuneista ihmisoikeusloukkauksista ja -rikkomuksista tutkitaan perusteellisesti, olivatpa ne kenen tahansa tekemiä, ja jos ne vahvistetaan, syyllisiin kohdistetaan kaikki lainmukaiset rankaisutoimenpiteet. Kansainvälisten vierailijoiden pääsy alueelle on taattu, myös EU:n Moskovan suurlähettiläiden ja Euroopan yhteisön humanitaarisen avun toimiston arviointiryhmien vierailut tilanteen kartoittamiseksi. Venäjän federaation duumassa on perustettu ihmisoikeuksia, kotiseudultaan siirtymään joutuneita henkilöitä ja sosiaalisen, poliittisen ja taloudellisen tilanteen normalisoitumista Tetenian tasavallassa käsittelevä komitea. 17. huhtikuuta 2000 ilmoitettiin niin ikään rikoksen tutkintaa ja ihmisoikeuksien tarkkailua Pohjois-Kaukasuksella koskevan yleisen kansallisen komitean perustamisesta. Komitean puheenjohtajana toimii entinen oikeusministeri Krascheninnikov ja presidentti Putin tukee sitä.

Tästä myönteisestä kehityksestä huolimatta ei voida olla tyytyväisiä. Kansainvälisellä yhteisöllä on edelleen ratkaistavanaan vaikeita haasteita, kuten saada toteuttamaan Venäjän antamansa sitoumukset, konfliktin leviämisen ehkäiseminen ympäröiville alueille ja alueellisen vakauden varmistaminen. Tätä tarkoitusta varten EU ja sen jäsenvaltiot tekevät täysimääräistä yhteistyötä ETYJ:n kanssa, jonka tämän hetkinen puheenjohtaja on Itävalta. Huolimatta siitä, kuinka kauan asian ratkaiseminen kestää, neuvosto jatkaa päättäväisesti painostusta konfliktin kestäväksi ja oikeudenmukaiseksi ratkaisemiseksi Teteniassa.